प्रकाश दाहाल
प्रकाश दाहाल एक नेपाली राजनीतिज्ञ थिए।

जीवनी

प्रकाश दाहालको जन्म वि.स. २०३८ असार १७ गते चितवनको शिवनगरमा बुबा पुष्पकमल दाहाल र आमा सिता दाहालको कोखमा भएको थियो।  उनले स्थानीय बालकुमारी प्राविबाट कक्षा ३ सम्म अध्ययन गरेपछि वि.स.२०४७ मा शान्ति माध्यमिक विद्यालय, ललितपुरमा कक्षा ४ देखि ८ सम्म पढे। माओवादी जनयुद्ध सुरु भएपछि १४ बर्सिए दाहाल भारतको पञ्जाबमा गए। पञ्जावमा दिदी रेणु दाहालको संरक्षणमा उनले पढेका थिए र कक्षा १२ सकिएपछि दाहाल बुबा प्रचण्डको नेपाल कम्युनिष्ट पार्टी (माओवादी केन्द्र) राजनीतिक दलमा प्रवेश गरे। दाहालले सानै उमेरमा भरुवा बन्दुक र एके-४७  कसरी प्रयोग गर्ने भनेर सिकेका थिए।

वि.स.२०७४ मंसिर ३ गते हृदयाघातबाट दाहालको मृत्यु भयो। वि.स. २०७९ असार १७ गते पुष्पकमलले प्रकाशको सालिक नुवाकोटको ककनीमा सालिक अनावरण गरे। दाहालले बिना मगरसँग विवाह गरेका थिए र उनको एउटा बच्चा थियो।

सन्दर्भ सामग्रीहरू

जीवनी
नेपाली राजनीतिज्ञहरू
नेपाल कम्युनिष्ट पार्टीका राजनीतिज्ञहरू
कम्युनिष्ट सभासद
चितवन जिल्लाका मानिसहरू
माओवादी जनयुद्धका मानिसहरू